Diari Oficial de la Generalitat Valenciana


Sumari del DOGV 7364, del 19-09-2014 (2014/8469)

RESOLUCIÓ de 9 de setembre de 2014, del director general de Producció Agrària i Ramaderia, per la qual s'autoritza l'ús de pardals de l'orde dels anseriformes com a reclam durant la caça d'aus en els municipis de la Comunitat Valenciana inclosos en l'annex II, de l'Orde APA/2442/2006, de 27 de juliol, per a la temporada de caça 2014-2015.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7364

Data del DOGV
:   19-09-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/8469


Data del document
:   09-09-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 9 de setembre de 2014, del director general de Producció Agrària i Ramaderia, per la qual s'autoritza l'ús de pardals de l'orde dels anseriformes com a reclam durant la caça d'aus en els municipis de la Comunitat Valenciana inclosos en l'annex II, de l'Orde APA/2442/2006, de 27 de juliol, per a la temporada de caça 2014-2015. [2014/8469]  
Vista la sol·licitud efectuada per Juan Quiles Tarazona, amb DNI 99338270U, com a president de la Federació de Caça de la Comunitat Valenciana, amb domicili en la plaça Cánovas del Castillo, núm. 8, 3r, 9a, 46703 València, en la qual sol·licita basant-se en l'Orde ARM/3301/2008 que modifica l'Orde APA/2442/2006 l'autorització per a la utilització d'aus com a reclam per a caça en els municipis inclosos en l'annex II de l'Orde APA/2242/2006, i vistos els següents:  
  
Antecedents de fet  
  
Primer. Amb data registre d'entrada 7 d'agost de 2014 es va presentar sol·licitud efectuada per Juan Quiles Tarazona, amb DNI 66317926N, com a president de la Junta Gestora de la Federació de Caça de la Comunitat Valenciana, amb domicili en la plaça Cánovas del Castillo, núm. 8, 3r, 9a, 46793 València, en la qual sol·licitava basant-se en l'Orde ARM/3301/2008 que modifica l'Orde APA/2442/2006 l'autorització per a la utilització d'aus com a reclam per a caça en els municipis inclosos en l'annex II de l'Orde APA/2242/2006.  
  
Segon. La Federació de Caça de la Comunitat Valenciana té la consideració d'entitat col·laboradora de la Generalitat, d'acord am el conveni marc de col·laboració subscrit entre la Generalitat i la Federació de Caça en l'àmbit de la fauna cinegètica i la protecció dels hàbitats i les espècies amenaçades de 26 de setembre de 1994.  
  
  
Tercer. La situació epidemiològica de la Comunitat Valenciana respecte a la influença aviària no ha variat des de la publicació de la Resolució de 23 de desembre 2010, de la directora general de Producció Agrària de la Conselleria d'Agricultura, Pesca i Alimentació, per la qual es va autoritzar l'ús de pardals de l'orde dels anseriformes com a reclam durant la caça d'aus en els municipis de la Comunitat Valenciana inclosos en l'annex II, de l'Orde APA/2442/2006, de 27 de juliol, per a la temporada de caça 2010-2011.  
  
Quart. La proposta favorable del cap de Servici de Sanitat i Benestar Animal, de 9 de setembre de 2014.  
  
  
Fonaments de dret  
  
Primer. D'acord amb el que establix l'article 40 del Decret 89/2014, de 13 de juny, del Consell, pel qual aprova el Reglament Orgànic i Funcional de la Presidència i de la Conselleria de Presidència i Agricultura, Pesca, Alimentació i Aigua correspon a la Direcció General de Producció Agrària i Ramaderia la competència en matèria de sanitat animal.  
  
  
Segon. L'Orde APA/2442/2006, de 27 de juliol, per la qual s'establixen mesures específiques de protecció en relació amb la influença aviària establix en l'article 5 les mesures de bioseguretat en els municipis inclosos en l'annex II, entre estes en l'apartat a s'establix que queda prohibida la utilització de pardals dels ordes anseriformes i caradriformes com a reclam durant la caça d'aus.  
  
Tercer. L'Orde ARM/3301/2008, de 14 de novembre, per la qual es modifica l'Orde APA/2442/2006, de 27 de juliol, per la qual s'establixen mesures específiques de protecció en relació amb la influença aviària; la qual en l'apartat dos del seu article únic afig l'apartat 4.d a l'article 5 de l'orde APA/2442/2006 pel qual l'autoritat competent podrà autoritzar en els municipis inclosos en l'annex II la utilització de reclams per a caça d'aus o per a mostreig en virtut dels programes de vigilància de grip aviària. Les aus susceptibles de ser autoritzades per al seu ús com a reclam hauran d'estar registrades, identificades per mitjà de sistema d'anellat i supervisades per l'autoritat competent.  
  
  
Quart. L'Orde ARM/1936/2011, de 5 de juliol, en l'article únic apartat u modifica la lletra d de l'apartat 4 de l'article 5 de l'Orde APA/2442/2006, de 27 de juliol, i permet la utilització de reclams, identificats per mitjà de sistema d'anellat, registrats davant de l'autoritat competent i supervisats per la dita autoritat, per a atraure aus silvestres destinades a mostreig en virtut dels programes de vigilància d'influença aviària i per a la realització de projectes d'investigació, estudis ornitològics o qualsevol altra activitat autoritzada per l'autoritat competent.  
  
La seua autorització només serà possible després d'una avaluació de risc favorable i després de comprovar l'aplicació de les mesures de bioseguretat adequades. Estes mesures inclouran, almenys, que el manteniment es realitzarà sota l'estricta separació de les aus de corral domèstiques o un altre tipus d'aus captives; que se sotmetran a un sistema específic de vigilància, registre i notificació del seu estat de salut i de les proves de laboratori en relació amb la influença aviària al final de cada temporada de caça i en cas de mort en les àrees identificades com d'especial risc per a la introducció de la influença aviària; adequada neteja i desinfecció dels mitjans de transport i equips usats per al desplaçament per les zones en què se situen els reclams; mecanismes de control de desplaçaments; desplegament i aplicació d'unes «directrius de bones pràctiques en matèria de bioseguretat que detallen les mesures anteriors».  
Les sol·licituds que complisquen els requisits anteriors seran estudiades per l'autoritat competent, que valorarà en cada cas la idoneïtat de les mesures de bioseguretat previstes. En els casos en què s'estime que ha de concedir-se una excepció d'acord amb esta normativa, el conjunt de la informació, juntament amb una avaluació de risc, s'hauran de remetre al seu torn al Ministeri de Medi Ambient i Medi Rural i Marí perquè ho comunique a la Comissió de la Unió Europea i, posteriorment, i als mateixos efectes remetre informe amb periodicitat mensual sobre les mesures de bioseguretat adoptades.  
  
Quint. Resolució de 2 de novembre de 1994, de la Secretaria General de la Conselleria d'Administració Pública, per la qual es disposa la publicació del conveni marc de col·laboració subscrit entre la Generalitat i la Federació de Caça en l'àmbit de la fauna cinegètica i la protecció dels hàbitats i les espècies amenaçades.  
  
Sext. La Resolució de 23 de desembre de 2010, de la directora general de Producció Agrària, de la Conselleria d'Agricultura, Pesca i Alimentació, per la qual s'autoritza l'ús de pardals de l'orde dels anseriformes com a reclam durant la caça d'aus en els municipis de la Comunitat Valenciana inclosos en l'annex II de l'Orde APA/2442/2006, de 27 de juliol, per a la temporada de caça 2010-2011.  
  
Sèptim. La Resolució de 26 de setembre de 2011, del director general de Producció Agrària i Ramaderia de la Conselleria d'Agricultura, Pesca, Alimentació i Aigua, per la qual s'autoritza l'ús de pardals de l'orde dels anseriformes com a reclam durant la caça d'aus en els municipis de la Comunitat Valenciana inclosos en l'annex II, de l'Orde APA/2442/2006, de 27 de juliol, per a la temporada de caça 2011-2012.  
  
  
Octau. La Resolució de 17 d'octubre 2012, del director general de Producció Agrària i Ramaderia, per la qual s'autoritza l'ús de pardals de l'orde dels anseriformes com a reclam durant la caça d'aus en els municipis de la Comunitat Valenciana inclosos en l'annex II, de l'Orde APA/2442/2006, de 27 de juliol, per a la temporada de caça 2012-2013.  
  
  
Nové. La Resolució de 2 d'octubre de 2013, del director general de Producció Agrària i Ramaderia, per la qual s'autoritza l'ús de pardals de l'orde dels anseriformes com a reclam durant la caça d'aus en els municipis de la Comunitat Valenciana inclosos en l'annex II, de l'Orde APA/2442/2006, de 27 de juliol, per a la temporada de caça 2013-2014.  
  
  
Resol:  
  
Autoritzar l'ús pardals de l'orde dels anseriformes com a reclam durant la caça d'aus en els municipis de la Comunitat Valenciana inclosos en l'annex II de l'Orde APA/2442/2006, de 27 de juliol, sota les condicions següents:  
1. Únicament podran acollir-se a esta autorització els caçadors de la Comunitat Valenciana:  
a) que estiguen en actiu (amb les corresponents llicències i permisos en vigor);  
b) les aus dels quals estiguen ubicades en els municipis inclosos en l'annex II de l'Orde APA/2242/2006 i acompanyen els seus propietaris en el moment de realitzar l'activitat de la caça.  
2. La Federació de Caça de la Comunitat Valenciana, com a entitat col·laboradora de la Generalitat, actuarà com a interlocutora amb l'administració i proporcionarà els mitjans necessaris per a l'aplicació correcta de les mesures previstes.  
3. S'haurà de disposar d'un veterinari habilitat.  
4. S'autoritzarà un màxim de set pardals de l'orde dels anseriformes com a reclam per a la caça d'aus per sol·licitant i ubicació d'estes.  
  
5. Les aus que s'hagen d'utilitzar en la campanya 2014-2015 i que ja s'hagen d'utilitzar en la campanya 2013-2014 hauran de tindre una analítica negativa a la finalització de la temporada 2013-2014 i sempre abans que s'inicie la campanya 2014-2015, que s'haurà d'atindre al que disposen les directrius establides en el programa nacional de vigilància de la influença aviària per a l'any 2014. S'haurà de revisar amb el criteri de garantir la identificació, com a mínim, d'una ubicació infectada que supose una prevalença mínima del 5 % i un interval de confiança del 99 %.  
6. Les aus que hagen sigut autoritzades per a la seua utilització com a reclam hauran de ser sotmeses a les proves esmentades anteriorment al finalitzar la temporada 2014-2015. D'acord amb el que disposen les directrius establides en el programa nacional de vigilància de la influença aviària per a l'any 2014, s'haurà de revisar amb el criteri de garantir la identificació, com a mínim, d'una ubicació infectada que supose una prevalença mínima del 5 % i un interval de confiança del 99 %.  
  
6 bis. En el termini màxim d'un mes comptador des de l'endemà de la finalització de la temporada 2014-2015, s'haurà de presentar per registre d'entrada en qualsevol dels punts arreplegats en l'article 38 de la Llei 30/1992, de 26 de novembre, de Règim Jurídic de les Administracions i Procediment Administratiu Comú, un informe detallat que establisca els cimbells mostrejats amb indicació de: número d'identificació individual reflectit en l'anella o en el mitjà d'identificació que s'haja utilitzat, dades de titularitat (nom complet, NIF, adreça i telèfon de contacte), ubicació de les aus i data de mostreig, així com qualsevol altra informació, en especial, la referida a altes/baixes de cimbells durant la temporada que siguen d'especial interés per al seguiment epidemiològic.  
7. Totes les aus que hagen de ser utilitzades com a reclam per primera vegada hauran d'estar identificades amb sistema d'anellat i sotmetre's a la presa de mostres i posterior anàlisi per a la detecció d'influença aviària en un laboratori autoritzat en matèria de sanitat animal, amb resultat negatiu al virus de la influença aviària tipus H5 o H7, de forma prèvia a la seua autorització.  
8. Durant el curs de la temporada, s'estarà obligat a informar en tot moment la direcció competent en matèria de Sanitat Animal de les baixes de cimbells que es produïsquen amb la indicació del número d'identificació individual reflectit en l'anella o en el mitjà d'identificació que s'haja utilitzat, dades de titularitat (nom complet, NIF, direcció i telèfon de contacte) i ubicació de les aus. Les baixes i fins un màxim de 7 cimbells per ubicació podran ser reemplaçades per nous cimbells al llarg de la temporada, sempre que es complisquen els requisits analítics previstos en el punt 5. El dit reemplaçament haurà de de ser comunicat a la direcció competent en matèria de Sanitat Animal amb totes les dades especificades en este punt.  
9. L'autorització tindrà validesa per a la temporada de caça 2014-2015.  
10. En els altres aspectes no arreplegats en els punts anteriors es complirà el que disposa el Programa Nacional de Vigilància de la Influença Aviària aprovat pel Ministeri d'Agricultura, Alimentació i Medi Ambient.  
  
La present resolució no posa fi a la via administrativa i en contra pot interposar-se, en el termini d'un mes, comptador des de l'endemà de la recepció, recurs d'alçada davant de l'òrgan competent, de conformitat amb el que disposen els articles 114 a 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 9 de setembre de 2014.- El director general de Producció Agrària i Ramaderia: José Miguel Ferrer Arranz.